Before Night Falls

***Before Night Falls*** je film iz 2000. godine. Scenario je zasnovan na istoimenoj autobiografiji kubanskog pesnika, Reinalda Arenasa. Film je režirao Julian Schnabel, koji je radio i na scenariju zajedno sa Cunningham O'Keefeom i Lázaro Gómez Carrilesom.

Ovo je drugi film Juliana Schnabela, snimljen posle filma Basquiat (1996). Film je imao svetsku premijeru na Venecijanskom filmskom festivalu, 2000. godine.

Film je dobio brojne nagrade i nominacije, između ostalog i nominaciju za Oscara za najbolju glavnu mušku ulogu.

## Sadržaj

Film nudi pogled na kubansko društvo posle revolucije, 1959. godine. Arenas (Javier Bardem), rođen kao nezakonito dete, svoje osećanje odbačenosti pokušava da izrazi kroz pisanje. Kada njegova majka prepoznaje talenat seli se u obližnji grad, gde Arenas prvi put otkriva privlačnost muškog tela. Sa revolucionarima dospeva u Havanu, koja nudi umetničku, društvenu i seksualnu slobodu ranog revolucionarnog perioda. Njegov biseksualni prijatelj, Pepe (Andrea Di Stefano) ga upoznaje sa krugom pisaca, uz čiju pomoć Arenas objavljuje svoj prvi roman u 23. godini. Sedamdesetih Castro počinje da zavodi svoju verziju komunizma, što, između ostalog, znači da muškarci moraju da budu kratko podšišani, pisci se smatraju neprijateljima, a gejevi se šalju na "re-edukaciju". U početku uspeva da izbegne čistu, ali njegovi romani se više ne objavljuju na Kubi. Godine 1974. dvojica mladića mu ukradu odeću na plaži i kada ih on prijavi policiji, oni ga optužuju za zlostavljanje. Arenas uspeva da pobegne i neko vreme se krije, ali konačno je uhvaćen i zatvoren. U zatvoru on uspeva da piše i da prokrijumčari roman uz pomoć transvestite Bon Bon (Jonny Depp). Godine 1980. američki predsednik Jimmy Carter objavljuje da je SAD spremna da prihvati veći broj kubanskih izbeglica i Castro nudi izlaz kriminalcima, duševnim bolesnicima, gejevima i drugim "nepoželjnim" grupama. U New Yorku Arenas nastavlja da piše. Oboleo od AIDS-a, Arenas umire 1990. godine. U filmu je prikazano da ga je ugušio njegov partner, mada je njegova smrt zvanično zavedena kao samoubistvo.

## Uloge
* Javier Bardem - Reinaldo Arenas
* Johnny Depp - Poručnik Victor
* Johnny Depp - Bon Bon
* Olivier Martinez - Lazaro Gomez Carriles
* Andrea Di Stefano- Pepe Malas
* Sean Penn - Cuco Sanchez
* Michael Wincott - Herberto Zorilla Ochoa
* Najwa Nimri - Fina Zorilla Correa
* Héctor Babenco - Virgilio Pinera
* Olatz Lopez Garmendia – Reinaldova majka
* Vito Maria Schnabel - Mladi Reinaldo Arenas

## Nagrade
* 2000: Venecijanski filmski festival: Srebrni lav – Specijalna nagrada žirija: Julian Schnabel 
* 2000: Venecijanski filmski festival: Coppa Volpi (Najbolji glumac): Javier Bardem
* 2000: National Board of Review Award for Best Actor:Najbolji glumac: Javier Bardem 
* 2000: National Board of Review: Top Ten Films
* 2000: National Board of Review Awards: Freedom of Expression 
* 2000: Political Film Society Award for Exposé
* 2000: Independent Spirit Awards: Najbolji glumac: Javier Bardem 

## Kritike
Sajt sa filmksim kritikama Rotten Tomatoes ocenjuje film kao 76% "svež".
* IMDb  link
* All Movie Guide  link
* Filmcritic  link 
* Rolling Stone  link 

## Izvori

## Vanjske veze
* 
* 
*